भदरोआ चौक में गंदगी के ढेर से लोग परेशान
पठानकोट | वार्ड-21के मोहल्ला भदरोआ चौक ट्यूबवेल के पास लोगों द्वारा लगाई जा रही गंदगी के ढेर के पास में निकलना मुश्किल हो गया है। मोहल्लावासी रघुवीर सिंह, संजीव कुमार, लवदीप, विनोद शर्मा, विकास, अशोक सोनू ने बताया कि सड़क के किनारों पर लगा गंदगी का ढेर सड़क पर फैलना शुरू हो गया है। उन्होंने कहा कि सड़क पर लोग अपनी गाड़ियों को पार्क कर देते हैं। इससे गंदगी गाड़ियों के नीचे रह जाती है और जब निगम की ट्राली आती हैं, तो गाड़ियों के नीचे से गंदगी नहीं निकालने से गंदगी से बदबू आने लग जाती हैं। उन्होंने नगर निगम से रोजाना गंदगी उठाने, सड़क पर गंदगी फेंकने वालों सड़क पर गाड़ी पार्क करने वालों पर सख्ती करने की मांग की।
bho_Deva hin_Deva